बीजेपी के पीएम उम्मीदवार और गुजरात के मुख्यमंत्री नरेंद्र मोदी अपने गर्लफ्रैंड के ब्वॉयफ्रेंड को मरवा सकते हैं. इसलिए जासूसी कांड की पीड़ित लड़की माधुरी और उसे परिवारवाले को सुरक्षा देने की जरूरत है. ऐसा कहना है कांग्रेस नेता बीके हरिप्रसाद का.

जोरदार हमला करते हुए कांग्रेस नेता ने मोदी के चरित्र पर ही सवाल उठा दिया. बीके हरिप्रसाद ने कहा, 'मोदी की तुलना इस देश में किसी से नहीं हो सकती. वो युगांडा के तानाशाह प्रशासक ईदी अमीन की तरह है. दोनों ने अपने देश या राज्य से गुजरातियों को भगाया. इसके अलावा जैसे ईदी अमीन अपने गर्लफ्रेंड के ब्वॉयफ्रेंड को मरवा दिया करता था, मुझे डर है कि कहीं मोदी भी ऐसा नहीं करें.'

दरअसल, बीके हरिप्रसाद का ये बयान गुजरात जासूसी कांड के संदर्भ में था. कोबरापोस्ट और गुलेल डॉट कॉम ने खुलासा किया था कि मोदी के करीबी अमित शाह और गुजरात के तत्कालीन गृहराज्य मंत्री के कहने पर खुफिया विभाग ने एक लड़की की निगरानी रखी गई थी. कॉल रिकॉर्ड से जरिए हुए इस खुलासे में अमित शाह बार-बार किसी साहेब का जिक्र कर रहे थे. कांग्रेस का कहना है कि अमित शाह के साहेब तो मोदी ही हैं. उनके कहने पर ही लड़की की जासूसी की गई.

मोदी पर हमला करते हुए बी के हरिप्रसाद ने कहा, 'झारखंड में 13 साल में 7 साल तक बीजेपी की सरकार था. फिर भी मोदी झारखंड की बदहाली के लिए कांग्रेस को जिम्मेदार ठहरा रहे हैं. मोदी सिर्फ झूठ बोलते हैं, जहां भी जाते हैं सिर्फ धूर्तवाणी अलापते हैं.'